## Projekts

## LATVIJAS REPUBLIKAS MINISTRU KABINETS

2014. gada \_\_\_\_\_.\_\_\_\_\_\_\_\_ Noteikumi Nr.\_\_\_\_\_\_

Rīgā (prot. Nr.\_\_\_\_.\_\_\_\_.§)

**Grozījumi Ministru kabineta 2013.gada 26.februāra noteikumos Nr.112 „Emisijas kvotu piešķiršanas kārtība stacionāro tehnoloģisko iekārtu operatoriem”**

*Izdoti saskaņā ar likuma „Par piesārņojumu” 32.2 panta astoto daļu*

Izdarīt Ministru kabineta 2013.gada 26.februāra noteikumos Nr.112 „Emisijas kvotu piešķiršanas kārtība stacionāro tehnoloģisko iekārtu operatoriem” (Latvijas Vēstnesis, 2013, 58., 189.nr) šādus grozījumus:

1. Izteikt 51.punktu šādā redakcijā:

„51. Ministrija pēc šo noteikumu 40., 41., 42. un 57.1 punktā minētās informācijas saņemšanas, kā arī pēc šo noteikumu 53.punktā minētās izvērtēšanas, ja nepieciešams, pieņem lēmumu par likuma „Par piesārņojumu” 32.2 panta sestajā daļā minētās emisijas kvotu sadales atlikšanu operatoriem, kuru iekārtās ir notikusi darbības daļēja vai pilnīga pārtraukšana vai jaudas ievērojama samazināšana, kuras rezultātā var tikt samazināts operatoram piešķiramais emisijas kvotu apjoms, un par šo lēmumu nekavējoties informē Latvijas Vides, ģeoloģijas un meteoroloģijas centru. Ministrija, pieņemot attiecīgo lēmumu, nodrošina, ka netiek būtiski samazinātas operatora iespējas veikt normatīvajos aktos par piesārņojumu noteikto emisijas kvotu nodošanu.”;

2. Papildināt noteikumus ar jaunu 57.1 punktu šādā redakcijā:

„57.1 Esošās iekārtas operators katru gadu līdz 31.decembrim, bet ne vēlāk kā līdz nākamā gada 10.janvārim iesniedz ministrijā informāciju par jebkādām plānotām jaudas izmaiņām vai attiecīgajā gadā notikušām iekārtas sākotnējās jaudas izmaiņām, sākotnējā darbības līmeņa izmaiņām un citām darbības izmaiņām, kuras var ietekmēt operatoram piešķirto emisijas kvotu apjomu, kā arī sniedz informāciju, vai šo izmaiņu rezultātā iekārtā ir notikusi darbības daļēja vai pilnīga pārtraukšana, kā arī vai šo izmaiņu rezultātā iekārtā ir veiktas jaudas ievērojamas izmaiņas.”

3. Aizstāt 3.pielikuma I tabulas 19. un 20. rindā vārdu „NAV” ar vārdu un atsauci uz zemsvītras piezīmi „IR1”. Zemsvītras piezīmi tabulas beigās izteikt šādā redakcijā:

„1 piemēro no 2014.gada 1.janvāra.”;

4. Aizstāt 3.pielikuma II tabulas 6.rindā vārdu „NAV” ar vārdu un atsauci uz zemsvītras piezīmi „IR2”. Zemsvītras piezīmi tabulas beigās izteikt šādā redakcijā:

„2 piemēro no 2014.gada 1.janvāra.”.

Ministru prezidente L.Straujuma

Vides aizsardzības un

reģionālās attīstības ministrs E.Cilinskis

Iesniedzējs:

Vides aizsardzības un

reģionālās attīstības ministrs E.Cilinskis

Vīza:

valsts sekretārs G.Puķītis

13.03.2014. 08:00

H. Rimša

67026508, Helena.Rimsa@varam.gov.lv